கேள்வி: காப்பு எதிர் நஞ்சு பற்றி தகவல் சொல்.
பதில்: File:PDB 1c5a EBI.jpg File:C5a-3D.png File:C5a-receptor.png காப்பு எதிர் நஞ்சுகள் (Anaphylatoxins/anaphylotoxins) என்பவை நிரப்புப்புரதங்கள் முன்-புரதங்கள் நொதியம் துண்டாக்கப்பட்டு செயலாற்றும் நிலையை அடையும்போது உண்டாக்கப்படும் புரதம் துண்டுகளாகும் (C3a, C4a மற்றும் C5a). நிரப்புப்புரதங்கள் பாகங்களான C3, C4 மற்றும் C5 ஆகிய பெரிய கிளைக்கோ புரதம் நோய்எதிர்ப்புத்திறன் உருவாக்கத்திலும், ஓம்பு பாதுகாப்பிலும் (host defense) முக்கிய பங்காற்றுகின்றன. இப்புரதங்கள், பல்வேறுவிதமான உயிரியல் பணிகளைக் கொண்டுள்ளன. மேலும், இவை குறிப்பிட்ட பகுதிகளில் நொதி பிளக்கப்பட்டு "a" மற்றும் "b" துண்டுகளாக்கப்படுகின்றன. "a"-துண்டுகள் ஏறத்தாழ 76 அமினோ அமிலம் கொண்ட தனிப்பட்ட கட்டமைப்பு திரள்களாக உருவாகின்றன. இவை, நிரப்புபுரத மரபணுக்களின் ஒற்றை வெளியன்களால் (புரதக்குறியீடு செய்யும் மரபணுக்கோர்வை) குறிமுறை செய்யப்படுகின்றன. C3a, C4a மற்றும் C5a புரதம் துண்டுகளே காப்பு எதிர் நஞ்சுகள் என்றழைக்கப்படுகின்றன.: இவை மென்தசை சுருக்கம், அடிநாட்டக்கலத்திலிருந்து திசுநீர் தேக்கி (histamine) வெளியீடு மற்றும் மிகு இரத்தநாள கசிமை ஆகியவற்றை விளைவிக்கின்றன. மேலும் இவை வேதியீர்ப்பு, அழற்சி மற்றும் செல்நச்சிய உயிர்வளி மூலிகங்களை (radicals) செயலூக்குகின்றன. இப்புரதங்கள் மிகு நீர்நாடும் திறனுள்ளவை. இதன் ஆல்ஃபா எழுசுருள் வடிவம் மூன்று இருசல்பைடு பிணைப்பினால் ஒன்று சேர்க்கப்பட்டுள்ளது. அண்மையில், முடக்குவாதத்திற்கான தடுப்பு மருந்தினைக் கண்டறியும் ஆய்வு MBP-C5a மரபிழைச் சீரமைப்பு புரதம் உருவாகும் பிறபொருளெதிரி சுண்டெலிகளில் முடக்குவாத நோய் தணிப்பதாக கண்டறியப்பட்டுள்ளது. தற்போது கட்டுப்படுத்த இயலாத சில பெரும் மனித நோய், C5-C5a அச்சினை இலக்காகக் கொண்டு உருவாக்கப்படும் மருந்துகள், சிகிச்சை அளிக்க சாத்தியமளிக்கின்றன